# באפי ציידת הערפדים

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

באפי ציידת הערפדים
עטיפת הDVD של באפי
ז'אנר | פנטזיה
אורך פרק | 45 דקות
יוצרים | ג'וס ווידון
שחקנים | שרה מישל גלר אליסון האניגן אנטוני סטיוארט הד ניקולס ברנדן ג'יימס מארסטרס
אמה קואלפילד
מישל טרכטנברג
אמבר בנסון
כאריזמה קארפנטר
דייוויד בוריאנז
סת' גרין
מארק בלוקס
ארץ מקור | ארצות הברית
רשת שידור | WB / UPN
תקופת שידור מקורית | 10 במרץ, 1997 – 20 במאי, 2003
מספר עונות | 7
מספר פרקים | 144

באפי ציידת הערפדים (במקור Buffy, the Vampire Slayer) הנה סדרת טלוויזיה אמריקאית שזכתה להצלחה עצומה ברחבי העולם - גם בישראל. הסדרה מבוססת בכלליות על סרט הנושא את אותו השם. הסדרה שודרה משנת 1997 עד שנת 2003, ברשת הWB (עד שנת 2001) ולאחר מכן בUPN (עד שנת 2003). לבאפי סדרת בת בשם "אנג'ל" ששודרה ברשת ה-WB בין השנים 1999 ו-2004. הסדרה נוצרה על ידי ג'וס ווידון (שגם כתב את התסריט לסרט "באפי קוטלת הערפדים" שיצא כמה שנים לפני שידור התוכנית).

הסדרה עוקבת אחרי חייה היום יומים של באפי סמארס, נערה בלונדינית בת עשרה שנבחרה בידי הגורל להלחם בערפדים, שדים ושאר אויבים על טבעיים. לעיתים קרובות עוזרים לה הצופה שלה - רופרט ג'יילס, וחבריה הקרובים - ווילו רוזנברג וזאנדר האריס. בהמשך הסדרה נוספו עוד דמויות משנה כמו אוז (סת' גרין) ואניה (אמה קולפילד).

## [עריכה] עלילה

| פרטי עלילה ("ספוילרים") מופיעים בהמשך.

באפי סאמרס עוברת עם אמה לעיר סאנידייל, שם היא ממשיכה את גורלה כקוטלת הערפדים. באפי גילתה על גורלה עוד כשהתגוררה בלוס-אנג'לס. בסאנידייל היא פוגשת את הצופה החדש שלה (הקודם נהרג בתפקיד), רופרט ג'יילס, שממשיך לאמן אותה ולהכין אותה לגורל שמצפה לה.

במהלך שבע העונות של הסדרה באפי הורגת ערפדים ושדים, עוצרת אפוקליפסות כאלו ואחרות, מספיקה ללמוד קצת ולעבוד עוד פחות, ואף למות פעמיים (ולקום לתחייה, כמובן).

באפי, בתור נערה ממוצעת (פחות או יותר) שואפת, בניגוד לקוטלות קודמות, לחיים נורמליים: לבלות עם החברים הטובים שלה (ווילו וזאנדר) במועדון המקומי (הברונז) ולצאת עם בנים, עם עדיפות לכאלה שמתקיימים על כל דבר חוץ מדם (מה שרוב הזמן לא מתקיים).

באפי, למרות שהיא קוטלת, מוצאת את מקומה עם אנג'ל, ערפד שקולל בנשמה על ידי צוענים. במשך 3 העונות הראשונות הם רוקדים אחד סביב השני, במערכת יחסים המוגבלת בזכות הקללה (אם אנג'ל חווה אושר מושלם, לדוגמה על ידי יחסי מין עם הבחורה שהוא אוהב , נשמתו תלקח ממנו הוא יחזור להיות ערפד אכזרי). מערכת היחסים של באפי ואנג'ל עוברת כמה שיאים, כמו הרגע בו באפי הורגת את אנג'ל (כדי להציל את העולם) והרגע בו אנג'ל מחליט לסיים את מערכת היחסים (כדי לתת לבאפי את ההזדמנות לחיים "נורמליים") ופורש לסידרה משל עצמו (ע"ע אנג'ל).

החל מהעונה החמישית, מסתמן שינוי בחייה הרומנטים של באפי ,דבר המכין אותה לתחילת מערכת היחסים החדשה בעונה השישית, עם הערפד ה big bad לשעבר המאוהב בה החל מהעונה החמישית. ספייק (William the bloody) ובאפי מתחילים בקשר שבהתחלתו בעיקר מיני (נוכח מצבה הנפשי המעורער של באפי בעונה) ובהגיעם לעונה האחרונה הופך לקשר רומנטי תומך ובריא (לאחר שזו מתגברת על הבעיות הנפשיות שלה ואפילו נעזרת בידיד עבר, כיום ערפד טרי, כפסיכולוג למשך פרק, וספייק משיג לעצמו (וכדי להיות "ראוי" לה ) נשמה )

## [עריכה] באפי בארץ

הסדרה הפכה לסדרת קאלט ברחבי העולם וגם בישראל. לפני כשנתיים הוקמה "שגרירות סאנידייל בישראל", ארגון ללא מטרות רווח ששם לעצמו לקדם את מטרות חובבי הסדרה ופעל בתחומים רבים, וביניהם קידום תכני באפי בכנסי המד"ב הגדולים (פסטיבל אייקון, כנס עולמות וכו'). הארגון גם העלה הקרנות פעילות של הפרק המוזיקלי, ערך את ה"מסיבאפי" מספר פעמים ועוד.

## [עריכה] שחקנים מרכזיים/דמויות מרכזיות

- שרה מישל גלר בתור באפי אן סאמרס, קוטלת הערפדים. נולדה ב-19/1/1981.
- אליסון הניגן בתור וילו רוזנברג
- ניקולס ברנדון בתור זאנדר לאוול האריס
- אנתוני סטיוארט הד בתור רופרט ג'יילס, הצופה של באפי .
- דייוויד בוראנז בתור אנג'ל (תחילה בסדרה "באפי" ולאחר מכן בסדרה "אנג'ל") (עונות 2-3)
- ג'יימס מארסטרס בתור ספייק (מעונה 2), ובאנג'ל (עונה 5)
- כריזמה קרפנטר בתור קורדיליה צ'ייס (תחילה בסדרה "באפי" ולאחר מכן בסדרה "אנג'ל") (עד עונה 3). נולדה ב-14/1/1981.
- אמה קולפילד בתור אניה כריסטינה אמנואלה ג'נקינס (אניאנקה), שדת נקמה לשעבר (החל מעונה 3)
- מישל טרכטנברג בתור דון סאמרס, האחות הפתאומית של באפי (מעונה5). נולדה ב-26/9.
- סת' גרין בתור דניאל "אוז" אוסבורן, איש זאב חביב. (עונות 3-4א)
- מרק בלוקס בתור ריילי פין, חייל ביחידת "יוזמה", שהתאהב בבאפי. (עונות 4ג-5א)
- אמבר בנסון בתור טארה, חברתה של ווילו. נולדה ב-7/11/1980.

## [עריכה] תוצרים של הסדרה

באפי קוטלת הערפדים נמצאת בראש פירמידה גדולה של מוצרים הקשורים אליה. תחילה יצאה סדרת הספין-אוף שלה, אנג'ל. בהמשך התחילו לצאת ספרים וספרי קומיקס שמבוססים על הסדרה. רוב אלו נכתבו על ידי סופרים החובבים את הסדרה.

בשלב מסוים התחיל גם יוצר הסדרה, ג'וס ווידון ליצור ספרי קומיקס הקשורים לסדרה. אלו הם Fray, וTales of the vampires וTales of the slayers.

מעבר לכך יצאו במהלך השנים הרבה מאוד ספרים אקדמיים על באפי שבהם חוקרי תרבות מנתחים את התוכנית. בין אלו: Why Buffy Matters : The Art of Buffy the Vampire Slayer Blood Relations: Chosen Families In Buffy The Vampire Slayer And Angel

## [עריכה] שגרירות סאנידייל בישראל

"שגרירות סאנידייל בישראל" הינה חלק מתרבות ה"פנדום" של קהילות המדע הבדיוני והפנטזיה בישראל.
הארגון נוסד כדי להוות בית לקהילת "באפי" הישראלית על כל גווניה מצד אחד, ומתן ייצוג הולם לעמדותיה וצרכיה של הקהילה מול גופים אחרים מצד שני.

מטרות הארגון: קידום הסידרה "באפי קוטלת הערפדים" ויצירותיו הנוספות של ג'וס ווידון בישראל (אנג'ל, פיירפליי). קידום וגיבוש קהילת חובבי "באפי" יוצרת ופעילה בישראל. יצירת וקידום קשרים עם קהילות באפי בחו"ל.

"שגרירות סאנידייל בישראל" היא ארגון שלא למטרות רווח. כל ההכנסות מפעילויות הארגון מושקעות חזרה בקהילה ונועדו לכיסוי הוצאות, הפקת ארועים דומים עבור קהילת "באפי" בעתיד, וקידום מטרות הארגון.

### [עריכה] עשייה

קהילת באפי היא מהיצירתיות שבקהילות המד"ב בישראל, ותרמה רבות להפיכת ארועי המד"ב בארץ לצבעוניים ומגוונים יותר - בעיקר בתחום הפקות המקור. רוב ההפקות האלה הופקו או נתמכו על ידי "השגרירות" במהלך קיומה. בין ההפקות: הקרנות פעילות של המחזמר Once More With Feeling, "מסיבאפי", "הסלון של אנדרו" ועוד.
כמו כן, השגרירות מוציאה לאור פאנזינים, מפעילה סדנה לכתיבת פאנפיקים, מארגנת הרצאות על נושאים שונים הקשורים ליצירה של ווידון, ואחראית על המשך השתתפות בכנסי המד"ב והפנטזיה הגדולים ויצירת תכני באפי חדשים.

## [עריכה] קישורים חיצוניים

- "שגרירות סאנידייל בישראל" ארגון ללא מטרות רווח שמארגן אירועים לקהילת חובבי באפי הישראלית, ועובדת על מנת לפתח אותה.
- http://www.buffy.co.il
- באפי באתר ערוץ "ביפ"
- סיכומי פרקים מהסדרה באתר הטלוויזיה, המסך המפוצל
- כל הפרקים, טקסט מלא, תמונות ועוד
- אינציקלופדית באפי מלאה
- פורום ישראלי בנושא באפי
- פורום באפי ואנג'ל בתפוז

מקור: http://he.wikipedia.org../../../%D7%91/%D7%90/%D7%A4/%D7%91%D7%90%D7%A4%D7%99_%D7%A6%D7%99%D7%99%D7%93%D7%AA_%D7%94%D7%A2%D7%A8%D7%A4%D7%93%D7%99%D7%9D.html

קטגוריה: באפי קוטלת הערפדים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Bosanski
- Česky
- Dansk
- Deutsch
- Esperanto
- Español
- Suomi
- Français
- Italiano
- 日本語
- Nederlands
- Norsk (bokmål)
- Polski
- Português
- Simple English
- Svenska
- ไทย